open-index/open-wikipedia-markdown huggingface dataset:
Ματθαίος Παπαθεοδούλου

thumb|right|150px|Κατάλογος της Έκθεσης στο Δημοτικό Θέατρο Πειραιά (εξώφυλλο)
Ο **Ματθαίος Παπαθεοδούλου** (Πειραιάς, 1903 - Πειραιάς, 1943) ήταν διακεκριμένος Έλληνας ζωγράφος.

## Βιογραφία
Ο Ματθαίος Παπαθεοδούλου γεννήθηκε στον Πειραιά το 1903. Σπούδασε με επιτυχία στη Σχολή Καλών Τεχνών με δασκάλους τον Ιακωβίδη και τον Παρθένη. Κατά τη διάρκεια της ζωής του το έργο του έμεινε άγνωστο στο πλατύ κοινό, αφού η μόνη του παρουσία ήταν η συμμετοχή του σε μια ομαδική έκθεση Πειραιωτών ζωγράφων στο φουαγιέ του Δημοτικού Θεάτρου το 1938. 

thumb|left|150px|Κατάλογος της Έκθεσης στο Δημοτικό Θέατρο Πειραιά (εσωτερικό)
Στην κατοχή η σωματική του και ψυχική του υγεία κλονίσθηκε. Πέθανε στο Τζάννειο Νοσοκομείο το 1943.

Το έργο του περιλαμβάνει ελαιογραφίες και σχέδια. Οι πρώτες, κλασσικής τεχνοτροπίας, διακρίνονται για τη συναισθηματικότητά τους, τον χρωματικό τους πλούτο και την σταθερή αρχιτεκτονική τους. Τα σχέδιά του αποτελούν μικρά έργα τέχνης. Έγραψε επίσης αρκετά ποιήματα καθώς και ενδιαφέρουσες απόψεις για την Τέχνη. Αναδρομική έκθεση των πινάκων του έγινε τον Απρίλιο του 1962 στο φουαγιέ του Δημοτικού Θεάτρου (υπό την οργάνωση του Λυκείου "Πλάτων" και Ομίλου "Πλάτων").

## Πηγές
*"Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.70

Κατηγορία:Έλληνες ζωγράφοι του 20ού αιώνα
Αλέξανδρος Χριστόφης

Ο **Αλέξανδρος ή Αλέκος** **Χριστόφης** (1882 &ndash; 1953) ήταν διακεκριμένος Έλληνας ζωγράφος.

## Βιογραφία
Γεννήθηκε στον Πειραιά το 1882. Σπούδασε στην Ανώτατη Σχολή Καλών Τεχνών και αποφοίτησε αριστούχος με δάσκαλο τον Νικηφόρο Λύτρα. Κατόπιν πήγε στη Νεάπολη της Ιταλίας όπου συνέχισε τις σπουδές του στο εκεί Ινστιτούτο Καλών Τεχνών. Από την επιστροφή του στην Ελλάδα μέχρι τον θάνατό του παρουσίαζε πίνακες του σε ατομικές και ομαδικές εκθέσεις. Από το 1925 χρημάτισε καθηγητής στο Τεχνικό Διδασκαλείο Μετεκπαίδευσης. Το 1937 συμμετείχε μαζί με καλλιτέχνες όπως ο Απόστολος Γεραλής και ο Σπυρίδων Βικάτος στην κίνηση των *Ακαδημαϊκών ζωγράφων* ενώ από το 1945 μέχρι και το θάνατό του ήταν μέλος στην καλλιτεχνική *Ομάδα των 17.*

## Τεχνοτροπία

Η τεχνοτροπία του Χριστοφή κρίνεται αυστηρά ακαδημαϊκή με έντονο προσωπικό τόνο. Στο έργο του απεικονίζονται κυρίως σκηνές από την καθημερινή ζωή του λαού είτε στην ύπαιθρο, είτε στη πόλη καθώς και από τη ζωή των Ελλήνων ναυτικών στο λιμάνι του Πειραιά. Πίνακές του βρίσκονται σε συλλογές και ιδρύματα της Ελλάδας και της Γερμανίας.

## Παραπομπές


## Πηγές
*"Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.70

Κατηγορία:Έλληνες ζωγράφοι του 19ου αιώνα
Αλαμπουρνέζικα

Η έκφραση **αλαμπουρνέζικα** αποτελεί σύγχρονη δημώδη ελληνική έκφραση που χρησιμοποιείται ευρύτατα προς χαρακτηρισμό ακατάληπτων εννοιών, φράσεων και ασυναρτησιών στο λόγο. Χρησιμοποιείται επίσης και για τον χαρακτηρισμό δυσανάγνωστων γραφικών χαρακτήρων. Για την προέλευση της λέξης έχουν εκφραστεί διάφορες θεωρίες, καμιά από τις οποίες δεν είναι πειστική. Μόνο το λεξικό της Νέας Ελληνικής Γλώσσας (Μπαμπινιώτη) αναφέρει τρεις εκδοχές. Λέγεται, για παράδειγμα, ότι ο αρχικός τύπος ήταν «*αλιβορνέζικα*» που χρησιμοποιούνταν προς διάκριση ασυνήθων και περίεργων ειδών που εισάγονταν από το Λιβόρνο της Ιταλίας στον Πειραιά αλλά και στην Πάτρα.

## Δείτε επίσης
* Κινέζικα (έκφραση)
* Βάρβαροι

Κατηγορία:Εκφράσεις
Αϊκίντο

Το **αϊκίντο** (ακριβέστερα:**αϊκιντόο**) () (aikido ή ακριβέστερα **aikidou**) είναι μία πολεμική τέχνη που κατάγεται από την Ιαπωνία. Δημιουργήθηκε από τον Μοριχέϊ Ουεσίμπα στη δεκαετία του 1920. Το αϊκίντο  είναι τεχνική άμυνας, που επιτρέπει στον αμυνόμενο να προφυλάξει τον εαυτό του χωρίς να τραυματίσει τον αντίπαλο. Βασίζεται περισσότερο στην εκμετάλλευση της αίσθησης ισορροπίας και της τεχνικής του αμυνόμενου παρά στη μυϊκή δύναμη, ενώ εκτός από σωματική αποτελεί και πνευματική άσκηση. Γι' αυτό και ονομάζεται *η τέχνη της μη αντίστασης*. Συνδυάζει χτυπήματα, λαβες, και εξάσκηση με όπλα.

## Ιστορία

Η ιστορία του **αϊκίντο** είναι συνδεδεμένη με το πρόσωπο του **Μοριχέϊ Ουεσίμπα** (1883-1969), μιας από τις πιο διακεκριμένες φυσιογνωμίες των ιαπωνικών πολεμικών τεχνών του 20ου αιώνα. Ο Ουεσίμπα πέρασε τις πρώτες τρεις δεκαετίες της ζωής του μελετώντας διάφορες πολεμικές τέχνες (κυρίως το τζουτζούτσου της σχολής Ντάιτο-ρίου αλλά και κεντζούτσου –ξιφασκία– και άλλα στιλ πάλης) και από τα μέσα της δεκαετίας του '30, άρχισε να διδάσκει τη δική του εκδοχή μιας τέχνης που στηρίζεται στις ρίψεις και τις ακινητοποιήσεις αλλά και που περιλαμβάνει τεχνικές αφοπλισμού ενάντια σε αντιπάλους οπλισμένους με ξύλινο ξίφος (μποκέν), μακρύ ξύλινο ραβδί(μπο), κοντό ξύλινο ραβδί μήκους 1,20 μ. (τζο) ή μαχαίρι (τάντο). Βασικό χαρακτηριστικό του αϊκίντο έναντι άλλων τεχνών της κατηγορίας τζουτζούτσου είναι η ιδεολογία του Ουεσίμπα η οποία απαγορεύει τους αγώνες και προάγει την αρμονία και την αλληλοκατανόηση μεταξύ των ανθρώπων. Το αϊκίντο σήμερα είναι χωρισμένο σε τρία μεγάλα στιλ, το ένα από τα οποία (Αϊκικάι) διοικείται από τους απογόνους του Ουεσίμπα (αυτή τη στιγμή από τον εγγονό του), κατά το παραδοσιακό ιαπωνικό σύστημα.

## Περιγραφή

Όπως και οι άλλες τέχνες που προέρχονται από το τζουτζούτσου, το αϊκίντο στηρίζεται στην αποφυγή της επίθεσης με κίνηση του σώματος, στη διάσπαση της ισορροπίας του αντιπάλου και στον έλεγχό του, συχνά με ακινητοποιήσεις και/ή καθηλώσεις. Βασικά τεχνικά χαρακτηριστικά του αϊκίντο είναι οι κυκλικές κινήσεις και η μείξη της κίνησης του αμυνόμενου με αυτή του επιτιθέμενου καθώς η βασική «υπόθεση» είναι ότι οι επιθέσεις αντιμετωπίζονται πριν φτάσουν σε πολύ μικρή απόσταση. Λόγω των πολλών πτώσεων –που θυμίζουν τις πτώσεις του Τζούντο– η εξάσκηση γίνεται σε στρώματα (*τατάμι*) ενώ ένα οπτικό χαρακτηριστικό της τέχνης είναι η χρήση του παραδοσιακού φαρδιού παντελονιού *χακάμα*.

## Εξωτερικοί σύνδεσμοι
* Aikido zanshin 
* Αϊκίντο Αθηνών
* Ελληνική Ένωση του Αϊκίντο
* Athens Bushido Center 
* Aikido Alliance 
* Aikido Dojo 
*https://unitedaikidodojos.gr/

Κατηγορία:Ιαπωνικές πολεμικές τέχνες
Ζούλιο Σέζαρ Σάντος Κορέια

Ο **Ζούλιο Σέζαρ Σάντος Κορέια** (*Júlio César Santos Correa*, γενν. 18 Νοεμβρίου 1978), ή απλά Ζούλιο Σέζαρ, είναι Βραζιλιάνος πρώην ποδοσφαιριστής, με μακρά θητεία στα ευρωπαϊκά γήπεδα.

## Σταδιοδρομία
Ο Ζούλιο Σέζαρ γεννήθηκε στις 18 Νοεμβρίου 1978 στο Σάο Λουίς της Βραζιλίας. Ξεκίνησε την καριέρα του από τη CD Marathon στις Ονδούρες, συνεχίζοντας για τρία χρόνια στην ισπανική Ρεάλ Βαγιαδολίδ.

Τη σεζόν 1999/00 η Ρεάλ Μαδρίτης τον απέκτησε και κατέκτησε μαζί της το UEFA Champions League.
Η ιταλική Μίλαν,η ισπανική Ρεάλ Σοσιεδάδ, η Μπενφίκα και η Αούστρια Βιέννης ήταν οι επόμενοι σταθμοί της φθίνουσας πορείας της καριέρας του.
Τη σεζόν 2004/05 αγωνίστηκε στη Μπόλτον όπου οι επιδόσεις του στο γήπεδο ήταν απογοητευτικές.Την επόμενη σεζόν μεταπήδησε στη μεξικανική Τίγκρες όπου ξαναβρήκε καλό αγωνιστικό επίπεδο δίνοντας έτσι την αφορμή στον Ολυμπιακό να τον εντάξει στο δυναμικό του τον Ιούλιο του 2006 ύστερα από ένα μικρό μεταγραφικό σίριαλ.

Με την ομάδα του Ολυμπιακού επέδειξε τον πρώτο χρόνο σταθερότητα και χωρίς να εντυπωσιάσει αναδείχθηκε σε απαραίτητο και αναντικατάστατο αμυντικό με την ευχέρεια μάλιστα να σκοράρει κυρίως με το κεφάλι.Κατά το δεύτερο χρόνο της παρουσίας του στο λιμάνι η απόδοση του έπεσε με αποτέλεσμα να μην ανανεωθεί το συμβόλαιό του.

## Τίτλοι
* **1 ΟΥΕΦΑ Τσάμπιονς Λινγκ** (2000)
* **1 Πρωτάθλημα Αυστρίας** (2003)
* **1 Κύπελλο Αυστρίας** (2003)
* **2 Πρωταθλήματα Ελλάδας** (2007, 2008)
* **1 Κύπελλο Ελλάδας** (2008)
* **1 Σούπερ Καπ Ελλάδας** (2007)

## Παραπομπές


Κατηγορία:Αμυντικοί ποδοσφαιριστές
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Τορόντο ΦΚ
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Γκαζιάντεπσπορ
Κατηγορία:Ποδοσφαιριστές Κλαμπ Ντεπορτίβο Μαραθόν
Κατηγορία:Ποδοσφαιριστές Τίγρες ντε λα ΟΑΝΛ
Κατηγορία:Ποδοσφαιριστές Σπόρτινγκ Κάνσας Σίτι
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Ελλάδα
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Πολιτογραφημένοι πολίτες της Ισπανίας
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ξένοι ποδοσφαιριστές στη Ρουμανία
Γιώργος Αμανατίδης

Ο **Γιώργος Αμανατίδης** (4 Απριλίου 1970) είναι Έλληνας πρώην διεθνής ποδοσφαιριστής, γεννημένος στη Στουτγάρδη, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Ξεκίνησε το ποδόσφαιρο από την Αστραπή Μεσοποταμίας και το 1990 μετεγγράφηκε στον Απόλλωνα Καλαμαριάς, όπου αγωνίστηκε 2 χρόνια στη Β΄ Εθνική και μαζί του κέρδισε την άνοδο στην Α΄ Εθνική.

Το 1993 μετεγγράφηκε στον Ολυμπιακό, ο οποίος ήταν στα «πέτρινα χρόνια» του, χωρίς πρωτάθλημα και με πολλά προβλήματα. Συνέβαλε στην αναγέννηση του Ολυμπιακού και μαζί του κατέκτησε πρωταθλήματα και κύπελλα. Στην Α΄ Εθνική έχει 233 συμμετοχές και 12 γκολ. 

Το 2003 μετεγγράφηκε στον Α.Π.Ο.Ε.Λ. και το 2006 στην Παναχαϊκή, στη Β΄ Εθνική, για να κλείσει την καριέρα του την ίδια χρονιά. Από το 2007 είναι προπονητής στις ακαδημίες του Ολυμπιακού.

### Στις εθνικές ομάδες
Με την Εθνική Ελλάδας αγωνίστηκε για πρώτη φορά στις 6 Οκτωβρίου 1999 στον εντός έδρας αγώνα εναντίον της Αλβανίας (2-0), για τα προκριματικά του Euro 2000, υπό τις οδηγίες του Βασίλη Δανιήλ. Συνολικά συμμετείχε σε 18 αγώνες έχοντας πετύχει δύο τέρματα, το διάστημα μεταξύ 1999-2002.

Το 1997 αγωνίστηκε με την Εθνική Ενόπλων στα προκριματικά του Παγκοσμίου Κυπέλλου ΣΙΣΜ.

## Τίτλοι
* Πρωτάθλημα Ελλάδας: 1997, 1998, 1999, 2000, 2001, 2002, 2003
* Κύπελλο Ελλάδας: 1999

## Πηγές
* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Εθνική Ελλάδος ποδοσφαίρου* Χρ. Αρβανίτης
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό εικόνες, 1991

## Εξωτερικοί σύνδεσμοι
*Το προφίλ του Γιώργου Αμανατίδη στο transfermarkt
*

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Α.Σ. Αστραπής Μεσοποταμίας
Κατηγορία:Ποδοσφαιριστές Παναχαϊκής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Όλγα Μαλέα

Η **Όλγα Μαλέα** (Αθήνα,7 Νοεμβρίου 1960) είναι Ελληνίδα σκηνοθέτρια και σεναριογράφος του νέου ελληνικού κινηματογράφου.

## Βιογραφία
Γεννήθηκε στην Αθήνα. Σπούδασε Νομική στο Πανεπιστήμιο Αθηνών και Ψυχολογία στο Πανεπιστήμιο του Yale των Η.Π.Α. (1983). Από το 1985 και για δέκα χρόνια (έως το 1995) σκηνοθέτησε ντοκιμαντέρ για την ελληνική και ιταλική τηλεόραση, καθώς και εκπαιδευτικά βίντεο για το Ίδρυμα Μελετών Λαμπράκη. Το πρώτο της βίντεο το «γύρισε» με τους συμφοιτητές της στο Πανεπιστήμιο του Yale, την εποχή που έκανε το διδακτορικό της στην Ψυχολογία.

Μέχρι στιγμής έχει γράψει το σενάριο - σε συνεργασία με τον Απόστολο Αλεξόπουλο - και έχει σκηνοθετήσει έξι ταινίες μεγάλου μήκους, με πρώτη το 1996, την ταινία *[[Ο οργασμός της αγελάδας]]*. Έχει επίσης σκηνοθετήσει για την τηλεόραση τις σειρές *[[Litsa.com]]*, *[[Ονειροπαγίδα (τηλεοπτική σειρά)|Ονειροπαγίδα]]* και *[[Τα Καλύτερά μας Χρόνια]]*.

Η 5η κατά σειρά ταινία της ονομαζόταν *Πρώτη φορά νονός* σε σενάριο και σκηνοθεσία της ίδιας και είναι μεταφορά ενός διηγήματος από το βιβλίο του Νίκου Παπανδρέου - γιου του Ανδρέα Παπανδρέου - *Δέκα μύθοι και μια ιστορία*. Χρηματοδοτήθηκε από το πρόγραμμα Ορίζοντες του Ελληνικού Κέντρου Κινηματογράφου .

Η Όλγα Μαλέα έχει παρουσιαστεί από το αμερικανικό περιοδικό "Variety" ως υποσχόμενη Ευρωπαία σκηνοθέτρια. Είναι παντρεμένη και έχει δύο γιους.

## Φιλμογραφία
* *I racconti della boca: storie di genovesi e nostalgia*', 16mm, 50', δραματοποιημένο ντοκιμαντέρ (1986) για την ιταλική τηλεόραση.
* *Παιδικές αναμνήσεις: Τα βιβλία της [[Πηνελόπη Δέλτα|Πηνελόπης Δέλτα]]* δραματοποιημένο ντοκιμαντέρ 16&nbsp;mm, 57', Για την ΕΤ1 (1990).
* *Ο οργασμός της αγελάδας* (1996) Παίζουν: Ελένη Γερασιμίδου , Ειρήνη Μπαλτά, Ναταλία Στυλιανού. Τραγούδια ταινίας/μουσική: Γιώργος Βορβής  
* *Η διακριτική γοητεία των αρσενικών* (1999) Παίζουν: Λήδα Ματσάγγου, Ναταλία Δραγούμη, Ναταλία Στυλιανού, Φίλιππος Σοφιανός, Αλέξανδρος Μπουρδούμης. Μουσική: Στέφανος Κορκολής.
* *[[Ριζότο (ταινία)|Ριζότο]]* (2001) Παίζουν: Δήμητρα Ματσούκα, Άννα Μάσχα, Κλέων Γρηγοριάδης, Κωνσταντίνος Μαρκουλάκης. Μουσική: DNA Music (Αλέξανδρος Χρηστάρας - Μιχάλης Νιβολιανίτης)
* *Λουκουμάδες με μέλι* (2005) Παίζουν: Χρήστος Λούλης, Φαίη Ξυλά, Σοφία Φιλιππίδου, Παύλος Χαϊκάλης, Φωτεινή Μπαξεβάνη.
* *Πρώτη Φορά Νονός (2007)* βασισμένο στο βιβλίο του Νίκου Παπανδρέου, "Δέκα μύθοι και μια ιστορία".
* *Για τη Φανή και τη μηχανή* - Οδήγηση με μοτοσικλέτα - Παίζουν: Δημήτρης Κουρούμπαλης, Kώστας Αποστολίδης, Κατερίνα Τσάβαλου Μουσική: Μανώλης Φάμελλος
* *Η Ματζουράνα (2013)*
* Τα Καλύτερά μας Χρόνια (2020-2023) ΕΡΤ1, τηλεοπτική σειρά
* ΣτΟργή (2022) Σκάι, τηλεοπτική σειρά

## Παραπομπές


## Εξωτερικοί σύνδεσμοι
* 
* της Όλγας Μαλέα στη Retro DB

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Οικογένεια Λαναρά
Πρωτάθλημα Ελλάδας χειροσφαίρισης μικρών ηλικιών

Τα **Πανελλήνια Πρωταθλήματα των Μικρών Ηλικιών** στη χειροσφαίριση αποτελούν διοργανώσεις που αναδεικνύουν τα νέα ταλέντα μέσα από τις ομάδες. Οι κατηγορίες είναι:

*Εφήβων
*Νεανίδων
*Παίδων
*Κορασίδων
*Παμπαίδων Α'
*Παγκορασίδων Α'
*Παμπαίδων Β'
*Παγκορασίδων Β'
*Μίνι αγοριών

## Πρωτάθλημα Ελλάδας χειροσφαίρισης αγοριών

## Πρωτάθλημα Ελλάδας χειροσφαίρισης κοριτσιών

## Πηγές


* Πρωταθλητές Ελλάδος στη χειροσφαίριση  Ιστότοπος της ΟΧΕ.

Μικρων ηλικιων
Χειροσφαιριση μικρων ηλικιων
Άιντραχτ Φραγκφούρτης

Η **Άιντραχτ Φρανκφούρτης** (γερμανικά: *Eintracht Frankfurt*, ) είναι ο μεγαλύτερος αθλητικός σύλλογος της Φραγκφούρτης και μια από τις πιο επιτυχημένες και πιο δημοφιλείς γερμανικές ποδοσφαιρικές ομάδες. Ιδρύθηκε στις 8 Μαρτίου 1899. Η ονομασία *Eintracht* μεταφράζεται στα ελληνικά ως *ομόνοια*, *αρμονία*. Συνολικά διαθέτει 15 αθλητικά τμήματα και έχει έδρα το Ρίντερβαλντ, ενώ το τμήμα ποδοσφαίρου αποτελεί πλέον επισήμως εταιρεία του συλλόγου με αγωνιστική έδρα το Waldstadion.

## Η ποδοσφαιρική ομάδα
Την 1η Ιουλίου του 2000 το τμήμα ποδοσφαίρου της Άιντραχτ μετατράπηκε σε εταιρεία με την επωνυμία *Eintracht Frankfurt Fußball AG*, της οποίας μοναδικός ιδιοκτήτης είναι ο σύλλογος. Έδρα της είναι η Commerzbank-Arena (ιστορικό όνομα «Waldstadion») στη Φραγκφούρτη, oι πρωτοποριακές εγκαταστάσεις της οποίας την καθιστούν από τα πιο σύγχρονα στάδια στην Ευρώπη. 

Η ομάδα έχει κατακτήσει 1 Πρωτάθλημα και 5 Κύπελλα Γερμανίας. Το 1960 έφτασε στον τελικό του Κυπέλλου Πρωταθλητριών Ευρώπης, όπου ηττήθηκε με 7–3 από τη Ρεάλ Μαδρίτης, στη Γλασκώβη (18/5/1960). 

Στις 18 Μαΐου 2022 η Άιντραχτ Φρανκφούρτης νίκησε με 5-4 στην διαδικασία των πέναλτι (1-1 κανονική διάρκεια) την Ρέιντζερς στον τελικό του Γιουρόπα Λιγκ, στο Στάδιο Ραμόν Σάντσεθ Πιθχουάν της Σεβίλης, κατακτώντας το τρόπαιο.
 
## Επιτυχίες
### Εγχώριες
* **[[Πρωτάθλημα ποδοσφαίρου Γερμανίας|Πρωτάθλημα Γερμανίας]]**
** Πρωταθλήτρια (1): 1959

* **[[Κύπελλο Γερμανίας (ποδόσφαιρο ανδρών)|Κύπελλο Γερμανίας]]**
** Κυπελλούχος (5): 1974, 1975, 1981, 1988, 2018

### Διεθνείς
* **[[ΟΥΕΦΑ Γιουρόπα Λιγκ|Κύπελλο ΟΥΕΦΑ / Γιουρόπα Λιγκ]]**
** Νικήτρια (2): 1980, 2022

* **[[Κύπελλο Άλπεων]]**
** Νικήτρια (1): 1967

* **[[Κύπελλο Ράπαν|Διεθνές Κύπελλο Ράπαν]]**
** Νικήτρια (1): 1967

## Παίκτες
### Τρέχουσα σύνθεση

## Παραπομπές


## Εξωτερικοί σύνδεσμοι

* 


Κατηγορία:Ποδοσφαιρικές ομάδες Γερμανίας
Κατηγορία:Ιδρύσεις αθλητικών συλλόγων το 1899
Κατηγορία:Ιδρύσεις ποδοσφαιρικών ομάδων το 1899
Τρινιντάντ (νησί)

Το **Τρινιντάντ** (ή **Τρινιδάδ**) (ισπ. *Trinidad*) είναι το μεγαλύτερο σε έκταση και πληθυσμό νησί της Δημοκρατίας του Τρινιντάντ και Τομπάγκο στη νότια Καραϊβική Θάλασσα. Είναι το νοτιότερο νησί της Καραϊβικής και βρίσκεται σε απόσταση 11 χιλιομέτρων από τις βορειοανατολικές ακτές της Βενεζουέλας. Έχει συνολική έκταση 4.768 τετραγωνικών χιλιομέτρων και πληθυσμό περίπου ένα εκατομμύριο κατοίκους. Πρωτεύουσα του νησιού είναι το Πορτ οφ Σπέιν, που βρίσκεται στα βορειοδυτικά, ενώ μεγαλύτερη πόλη είναι η Τσαγκουάνας με 67.433 κατοίκους (2000).

Ο Χριστόφορος Κολόμβος ήταν ο πρώτος Ευρωπαίος που ανακάλυψε το νησί το 1498. Το Τρινιντάντ υπήρξε ισπανική αποικία μέχρι το 1797, όταν και περιήλθε υπό βρετανική κυριαρχία, ενώ παράλληλα συγκέντρωσε μεγάλο ποσοστό γαλλόφωνων αποίκων και δούλων από την Αφρική. Το 1889 ενώθηκε με το Τομπάγκο αποκτώντας την ανεξαρτησία του το 1962.

## Παραπομπές


## Εξωτερικοί σύνδεσμοι
* 
* Τουριστικός ιστότοπος του Τρινιντάντ και Τομπάγκο

Τρινινταντ
Αλκέτας Α΄ της Ηπείρου

Ο **Αλκέτας Α΄** (... - 370 π.Χ.) ήταν βασιλιάς των Μολοσσών στην Ήπειρο, κατά την ύστερη κλασική εποχή. Ήταν γιος και διάδοχος του βασιλιά Θαρύπα. Κατά τη διάρκεια της βασιλείας του ενισχύθηκαν τα φιλοαθηναϊκά αισθήματα του κράτους του, ενώ ήταν ο πρώτος βασιλιάς που παρέδωσε το σκήπτρο του σε διπλή βασιλεία.

## Βιογραφικά στοιχεία
Το 385 π.Χ. ο Αλκέτας για άγνωστους λόγους βρέθηκε εξόριστος στην αυλή του Διονυσίου Α΄, τυράννου των Συρακουσών. Ο τελευταίος επιθυμούσε να διασφαλίσει την κυριαρχία του στην Αδριατική και στο Ιόνιο πέλαγος. Προκειμένου να καταστήσει την Ήπειρο ασφαλή για τα πλοία του, θεώρησε συμφέρον να τοποθετήσει στο θρόνο της χώρας κάποιο φιλικά προσκείμμενο σε αυτόν πρόσωπο. Ο Αλκέτας ήταν εκείνος που τον βοήθησε να έρθει σε συμφωνία με τους Ιλλυριούς. Ο Διονύσιος έστειλε τελικά 2.000 Έλληνες οπλίτες και 500 πανοπλίες στα στρατεύματα του ηγεμόνα των Ιλλυριών, Βαρδύλι, ώστε να επιτεθούν στους Μολοσσούς. Ολόκληρη η περιοχή λεηλατήθηκε, ενώ 15.000 άνθρωποι έχασαν τη ζωή τους. Τελικά επενέβη η Σπάρτη, υπό τις διαταγές του βασιλιά της, Αγησιλάου, και με τη βοήθεια των Θεσσαλών, των Μακεδόνων και των ίδιων των Μολοσσών, εκδιώχθηκαν οι Ιλλύριοι από την Ήπειρο. Ωστόσο ο Αλκέτας ανήλθε και πάλι στο θρόνο.

Ο Αλκέτας διατηρούσε φιλία με τον Αθηναίο πολιτικό και στρατιωτικό Τιμόθεο. Σαν αποτέλεσμα, μετά την προσχώρηση των Κερκυραίων, των Κεφαλληνών και των Ακαρνανών στη Δηλιακή Συμμαχία, οι Μολοσσοί δεν δίστασαν να ακολουθήσουν το παράδειγμά τους. Έτσι ο Αλκέτας συνέχισε την φιλοαθηναϊκή πολιτική του πατέρα του. Όταν δε ο Τιμόθεος οδηγήθηκε σε μία περίσταση στα δικαστήρια, τόσο ο Αλκέτας όσο και ο Ιάσων ο Φεραίος, ηγεμόνας της Θεσσαλίας, έσπευσαν στην Αθήνα να υπερασπιστούν τις θέσεις του Τιμόθεου, συμβάλλοντας στην αθώωσή του.

Μετά το θάνατο του Αλκέτα ο νέος βασιλιάς επρόκειτο να επιλεγεί ανάμεσα στους δύο γιους του, Νεοπτόλεμο και Αρύββα. Μετά από σφοδρή διαμάχη δεν βρέθηκε λύση στο ζήτημα και κατ' επέκταση οι δυο τους συμφώνησαν να διαιρέσουν το βασίλειο και να συμβασιλέψουν. Ήταν η πρώτη φορά στην ιστορία της χώρας που εγκαταστάθηκε διπλή βασιλεία.

## Χρονολόγιο

## Δείτε επίσης
* Δυναστεία των Αιακιδών
* Αρχαία Ήπειρος 
* Κλασική εποχή

## Παραπομπές


## Βιβλιογραφία
;Αρχαίες πηγές
* Δημοσθένης, *«Κατά Τιμόθεου»*, Αγγλικά
* Διόδωρος ο Σικελιώτης, *«Ιστορική Βιβλιοθήκη»* (Αγγλικά  Αρχαία ελληνικά και γαλλικά)
*Παυσανίας, *«Ελλάδος περιήγησις»*, Αρχαία Ελληνικά, Αγγλικά
* Πλούταρχος, *«Βίοι Παράλληλοι:Πύρρος»* (Αρχαίο κείμενο   Αγγλικά) 
;Σύγχρονη βιβλιογραφία
*  



Κατηγορία:Βασιλείς της Δυναστείας των Αιακιδών
Κυριάκος Καραταΐδης

Ο **Κυριάκος Καραταΐδης** (Καστοριά, 4 Ιουλίου  1965) είναι Έλληνας πρώην διεθνής ποδοσφαιριστής, ο οποίος αγωνιζόταν στην θέση του αριστερού μπακ στην αρχή της καριέρας του στην Καστοριά, ενώ μεγάλη καριέρα έκανε στον Ολυμπιακό και την Εθνική ομάδα ποδοσφαίρου όταν έπαιξε στη θέση του κεντρικού αμυντικού. Από τον Μάρτιο του 2017 είναι ο Διευθυντής των Ακαδημιών του Ολυμπιακού.

## Καριέρα ποδοσφαιριστή
### Σε συλλογικό επίπεδο
Ξεκίνησε το ποδόσφαιρο στην ομάδα της Καστοριάς και το 1988 μετεγγράφηκε στον Ολυμπιακό, όπου και αγωνίστηκε για 13 χρόνια. Το διάστημα που αγωνίστηκε στον Ολυμπιακό κάλυψε τόσο τα δύσκολα «πέτρινα χρόνια» της ομάδας, όσο και τις μεγάλες επιτυχίες που ακολούθησαν, από την περίοδο 1996-97.

Διατέλεσε επί χρόνια αρχηγός του Ολυμπιακού και ήταν ο ηγέτης της άμυνας. Μέχρι την περίοδο 2000-01 που αποχώρησε, ήταν ο ρέκορντμαν σε ευρωπαϊκές και εγχώριες συμμετοχές των "ερυθρολεύκων". 

Είναι ακόμα ο πρώτος σε συμμετοχές παίχτης του Ολυμπιακού σε πρωτάθλημα με 363 και Κύπελλο Ελλάδος 80.  

**Συνολικά είναι 1ος με 500 επίσημες συμμετοχές στον Ολυμπιακό που αναλύονται ως εξής**:  

363 στο Πρωτάθλημα,  

80 στο Κύπελλο Ελλάδας, 

4 στο League Cup Ελλάδας, 

1 σε Super Cup Ελλάδας, 

24 σε Κύπελλο Πρωταθλητριών - Champions League, 

9 στο Κύπελλο Κυπελλούχων, 

& 19 στο Κύπελλο UEFA - Europa League !

### Στην εθνική Ελλάδας
Το ντεμπούτο του με την Ελλάδα πραγματοποιήθηκε στις 17 Ιανουαρίου 1990, στην εντός έδρας φιλική αναμέτρηση εναντίον του Βελγίου (2-0).

Με τη γαλανόλευκη φανέλα αγωνίστηκε συνολικά 34 φορές και συμμετείχε στο Μουντιάλ 1994 των ΗΠΑ, όπου είχε μία συμμετοχή στον αγώνα εναντίον της Βουλγαρίας.

## Καριέρα προπονητή
Μετά την αποχώρησή του από την ενεργό δράση ασχολήθηκε με την προπονητική αναλαμβάνοντας την εθνική Παίδων. Έχει εργαστεί επίσης και στα τμήματα υποδομών του Ολυμπιακού.

## Τίτλοι
* 5 Πρωταθλήματα Ελλάδος: 1997, 1998, 1999, 2000, 2001
* 3 Κύπελλα Ελλάδας: 1990, 1992, 1999
* Ελληνικό Super Cup: 1992

## Παραπομπές


## Πηγές
* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Εθνική Ελλάδος ποδοσφαίρου* Χρ. Αρβανίτης
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό εικόνες, 1991
## Εξωτερικοί σύνδεσμοι
*

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Ολυμπιακού Πειραιώς
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές ποδοσφαίρου Εθνικής Ελλάδας ανδρών U17
Υδρόσφαιρα

Με τον όρο **υδρόσφαιρα** χαρακτηρίζεται το υδάτινο περίβλημα της Γης, που αποτελούν οι Ωκεανοί, Θάλασσες, λίμνες και ποταμοί και στο οποίο συμπεριλαμβάνεται το σύνολο των υπογείων υδάτων καθώς και εκείνο των υδρατμών της ατμόσφαιρας. 
Ο όρος αυτός συχνά χρησιμοποιείται στην Ωκεανογραφία, Βιολογία, Υδροβιολογία, Γεωγραφία, Γεωλογία, Οικολογία, Μετεωρολογία και σε άλλες επιστήμες με περιορισμένη χρήση.

* Αντιληπτό είναι ότι στον όρο Υδρόσφαιρα περιλαμβάνεται το νερό σε οποιαδήποτε κατάσταση κι αν αυτό βρίσκεται (π.χ. νέφος, πάγος κλπ) και σε οποιαδήποτε μορφή υετού ή κατακρημνισμάτων.

## Εξωτερικοί σύνδεσμοι
* 
* 

Κατηγορία:Υδροβιολογία 
Κατηγορία:Υδρολογία
Κατηγορία:Υδρόβια Οικολογία
Κατηγορία:Μετεωρολογία
Κατηγορία:Φυσική γεωγραφία
Υδροβιολογία

**Υδροβιολογία** (*Hydrobiology*) χαρακτηρίζεται ο κλάδος της Βιολογίας, που έχει ως κύριο αντικείμενο την εξέταση των υδρόβιων οργανισμών καθώς και το περιβάλλον στο οποίο αυτά ζουν, δηλαδή το νερό.

Ο όρος αυτός αποτελεί γενικότερη έκφραση του έτερου επίσης επικρατήσαντος όρου της Ωκεανογραφίας και ιδίως της διαλογικής, δεδομένου ότι η υδροβιολογία ασχολείται με τη μελέτη των οποιωνδήποτε κατηγορίας υδάτων είτε θαλάσσιων είτε χερσαίων ακόμη και υπογείων όπου απαντώνται έμβιες μορφές. Οι ιδιότυπες ακόμη συνθήκες που παρουσιάζουν οι λίμνες δημιούργησαν νεότερο κλάδο την λιμνολογία που είναι εγγύτερος στην οικολογία.
## Περιγραφή
Το έργο της υδροβιολογίας αρχίζει με την μελέτη του ύδατος, υδρολογία - υδροχημεία και συνεχίζεται στην εξέταση του λεγόμενου βιολογικού κύκλου των εις αυτό διαβιούντων όντων ενώ συγχρόνως και παράλληλα προς τη μελέτη αυτή (υδρόβιας πανίδος) εξετάζεται ομού και η υδρόβια χλωρίδα καθώς και οποιουδήποτε μικροοεργανισμού ζωοπλαγκτόν ή φυτοπλαγκτόν. Επ΄ αυτών η υδροβιολογία εξετάζει και τις σχέσεις μεταξύ ύδατος και αυτών των δύο παραγόντων που βρίσκονται και σε αλληλεξάρτηση και αλληλεπίδραση. 

Παράλληλα η Υδροβιολογία ενδιαφέρεται και για την υφή και την χημική σύσταση των εις τους βυθούς απαντώμενων μορφών ζωής του λεγόμενου βένθους.

Τέλος, έργο της Υδροβιολογίας είναι η διερεύνηση και η διελεύκανση της απειρίας των εν πολλοίς μυστηριωδών φαινομένων που συντελούνται στα θαλάσσια ερέβη καθώς και η εξέταση των εκ του υδρόβιου εν γένει ενάλιου κόσμου δυνάμενες να προέλθουν νέες πηγές πλούτου ή την διάσωσή των υφισταμένων αν αυτές κινδυνεύουν.

Μετά όλα τα παραπάνω συνάγεται ότι όλος ο υδρόβιος κόσμος κατά την επιστήμη της υδροβιολογίας διακρίνεται σε νηκτόν, νευστόν, φύκη, πλαγκτόν, βένθος και λοιποί οργανισμοί (π.χ. διάφορα είδη οστράκων).

## Η συμβολή των άλλων επιστημών
Οι έρευνες της επιστήμης αυτής γίνεται από επιστημονικό προσωπικό που επανδρώνει τόσο τα ερευνητικά για τον σκοπό αυτό σκάφη (πλοία), καλούμενα ωκεανογραφικά ή επιστημονικά πλοία, όσο και ειδικά εργαστήρια καλούμενα υδροβιολογικά εργαστήρια.

## Δείτε επίσης

* Λιμνολογία
* Περιβαλλοντικές επιστήμες
*Ωκεανογραφία
*Βιολογική ωκεανογραφία

## Παραπομπές
Μυρσίνη Ηλείας

Η **Μυρσίνη**  ( Παλαιά ονομασία: Σουλεϊμάναγα) είναι χωριό της Ηλείας, πρώην ανεξάρτητη κοινότητα και έπειτα δημοτικό διαμέρισμα του «καποδιστριακού» Δήμου Λεχαινών, ενώ σήμερα αποτελεί δημοτική κοινότητα του Δήμου Ανδραβίδας-Κυλλήνης. Είναι χτισμένη στον κάμπο των Λεχαινών, στην θέση όπου πιστεύεται ότι βρισκόταν η αρχαία *Μύρσινoς*.

## Γεωγραφία
Βρίσκεται στην Βορειοδυτική Ηλεία. Συνορεύει με τα Λεχαινά, την Ανδραβίδα, το Νεοχώρι, το Στρούσι και η όμορη παραλία της βρέχεται από τον κόλπο της Κυλλήνης του Ιονίου πελάγους. Έχει έκταση 12.406 στρέμματα και την διασχίζουν τρία ρέματα, ο Μέλισσος, ο Ανισάτος και ο Γιαννίτσης.

## Ονομασία
Η ονομασία προέρχεται από την αρχαία πόλη της Ηλείας Μύρσινος που πιστεύεται ότι βρισκόταν στη ευρύτερη περιοχή της Μυρσίνης.

Το παλιότερο όνομα του χωριού ήταν **Σουλεϊμάναγα** που το άλλαξε το 1915 και το είχε λάβει κατά την περίοδο της τουρκοκρατίας, όταν ανήκε στο βιλαέτι της Γαστούνης, από τον *Σουλειμάν Αγά*, αφέντη του βιλαετιού.

## Ιστορία
Σύμφωνα με τον Όμηρο είχε πάρει μέρος στον Τρωικό Πόλεμο μαζί με τους άλλους Ηλείους. Ο Στράβωνας την αναφέρει και σαν *Μυρτούντιον*.

Στους βυζαντινούς χρόνους στην περιοχή υπήρχε το χωριό *Άγιος Νικόλαος*, από την εκκλησία του οποίου σώζεται σήμερα τμήμα της Αγίας Τράπεζας.

Τον 16ο αιώνα λόγω των αραβικών επιδρομών οι κάτοικοι μετέφεραν το χωριό πιο μακριά από τη θάλασσα στην σημερινή του θέση.

## Εκπαίδευση
Η Μυρσίνη απόκτησε δημοτικό σχολείο το 1902, διθέσιο με 132 μαθητές. Έως τότε οι μαθητές πήγαιναν στα σχολεία των Λεχαινών. Το 1953 κατασκευάστηκε το σημερινό σχολικό κτήριο για μόνιμη εγκατάσταση του σχολείου. Η πρωτοβάθμια εκπαίδευση στη Μυρσίνη ολοκληρώθηκε με τη λειτουργία του νηπιαγωγείου το 1974, όπου συστεγάστηκε για 15 περίπου χρόνια με το δημοτικό σχολείο. Το 1989 άρχισαν οι εργασίες ανέγερσης του νέου κτηρίου, παραπλεύρως του δημοτικού, και περατώθηκαν το Σεπτέμβριο του 1990.

## Αθλητισμός
Στο χωριό εδρεύει ο Α.Σ. Μυρσιναϊκός που ιδρύθηκε το 1969 και έχει ως χρώματα το κόκκινο και το λευκό. Η ποδοσφαιρική ομάδα του Μυρσιναϊκού αγωνίζεται το τοπικό Πρωτάθλημα της Ε.Π.Σ. Ηλείας.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μυρσίνης Ηλείας, eetaa.gr. Ανακτήθηκε: 10/09/2016.
* Ε.Ε.Τ.Α.Α. - Διοικητικές μεταβολές Κοινότητας Μυρσίνης Ηλείας, eetaa.gr. Ανακτήθηκε: 10/09/2016.
* Ιστοσελίδα για τη Μυρσίνη Ηλείας, mirsini.net. Ανακτήθηκε: 15 Φεβρουαρίου 2013
* Μυρσίνη Ηλείας, moriasnow.gr

Κατηγορία:Χωριά της περιφερειακής ενότητας Ηλείας
Κατηγορία:Δήμος Λεχαινών
Κατηγορία:Τρωικός Πόλεμος
Κατηγορία:Δήμος Ανδραβίδας - Κυλλήνης
Αλέξανδρος Υψηλάντης (ηγεμόνας)

μικρογραφία|200εσ|O Αλέξανδρος Υψηλάντης σε γραμματόσημο της Ρουμανίας.

Ο **Αλέξανδρος Υψηλάντης** (1725 - 13 Ιανουαρίου 1807) ήταν μέγας διερμηνέας της Υψηλής Πύλης και ηγεμόνας της Βλαχίας.

## Βιογραφία
Γεννήθηκε στην Κωνσταντινούπολη και ήταν γιος του Ιωάννη Υψηλάντη, μεγάλου διερμηνέα (δραγουμάνου) της Υψηλής Πύλης και γόνου ισχυρής αρχοντικής Φαναριώτικης οικογένειας.

Πολυμαθέστατος και κάτοχος της γαλλικής, ιταλικής, τουρκικής, ελληνικής, αραβικής και περσικής, διορίστηκε το 1774 μέγας διερμηνέας της Υψηλής Πύλης και ένα μήνα αργότερα ηγεμόνας της Βλαχίας, θέση στην οποία παρέμεινε μέχρι τον Φεβρουάριο του 1782. Το 1786 τοποθετήθηκε ηγεμόνας της Μολδαβίας και στη συνέχεια το 1796 ηγεμόνας της Βλαχίας. Κατά τη διάρκεια της παραμονής του στο αξίωμα του διερμηνέα επέτυχε να πείσει τον Σουλτάνο Αμπντούλ Χαμίτ Α΄ να ανακαλέσει διαταγή του περί γενικής σφαγής και να μην τιμωρήσει τους Έλληνες για τη συμμετοχή τους στο -υποκινούμενο από τους Ρώσους- κίνημα των Ορλοφικών, ενώ πρωτοστάτησε στην υπογραφή της συνθήκης Κιουτσούκ-Καϊναρτζή. Ως ηγεμόνας των Παραδουνάβιων Ηγεμονιών επέδειξε εξαιρετικό ζήλο και προσπάθησε να αναδιοργανώσει την εκπαίδευση. Ως ηγεμόνας της Βλαχίας έκτισε εντυπωσιακό οικοδόμημα για τη στέγαση της Αυθεντικής Ακαδημίας του Βουκουρεστίου και το 1776 εξέδωσε χρυσόβουλο, που ρύθμιζε τη λειτουργία της. Επίσης ρύθμισε σημαντικά θέματα όπως το νομικό σύστημα, τη φορολογία και τον τρόπο στρατολογίας. Ιδιαίτερα στο στρατό κατόρθωσε να δημιουργήσει ένα αξιόμαχο στράτευμα, αποτελούμενο από 60 λόχους εκ των οποίων οι 2 αποτελούνταν από Σέρβους και Βουλγάρους και οι υπόλοιποι από Έλληνες. Επίσης το 1785 είχε υποβάλλει σχέδιο για την ανεξαρτητοποίηση της Ελλάδας στον Αυτοκράτορα Ιωσήφ Β΄ της Αυστρίας και στην Αυτοκράτειρα Αικατερίνη Β΄ της Ρωσίας. Η ηγεμονία του χαρακτηρίστηκε ως *«η χρυσή εποχή της Βλαχίας»*.

Η σχέση του με την Υψηλή Πύλη, εξαιτίας της συμπεριφοράς του γιου του Κωνσταντίνου που ετοίμαζε επανάσταση στην Βλαχία, ήταν τεταμένη· παρ' ολα αυτά σταδιακά σταθεροποιήθηκαν. Το 1806 εγκαταστάθηκε μόνιμα στην Κωνσταντινούπολη. Τον ίδιο χρόνο όμως ξέσπασε Ρωσο-Τουρκικός πόλεμος και ο γιος του Κωνσταντίνος αυτομόλησε στους Ρώσους. Ο Τούρκος Σουλτάνος εξοργίστηκε από τη συμπεριφορά αυτή και διέταξε να συλλάβουν και να φυλακίσουν τον Αλέξανδρο. Λίγες μέρες αργότερα και ύστερα από φρικτά βασανιστήρια διατάχθηκε ο αποκεφαλισμός του και η κατάσχεση της περιουσίας του, η οποία υπολογιζόταν σε πάνω από πέντε εκατομμύρια γρόσια.
## Συγγράμματα
Είχε εκδώσει τον νομικό κώδικα *«Συνταγμάτιον Νομικόν περί ευταξίας και καθήκοντος»*.

## Παραπομπές


Κατηγορία:Ηγεμόνες της Μολδαβίας
Κατηγορία:Ηγεμόνες της Βλαχίας
Κατηγορία:Διερμηνείς της Υψηλής Πύλης
Αλεξανδρος
Υψηλαντης Αλεξανδρος
Διεθνή Πρότυπα Χρηματοοικονομικής Αναφοράς

Τα **Διεθνή Πρότυπα Χρηματοοικονομικής Αναφοράς** (**ΔΠΧΑ**, Διεθνή Πρότυπα Χρηματοοικονομικής Πληροφόρησης, ΔΠΧΠ, αγγλικά: *International Financial Reporting Standards*, IFRS) έρχονται εν έτει 2006 να εμπλουτίσουν τα γνωστά Διεθνή Λογιστικά Πρότυπα. Η εφαρμογή τους καθίσταται για τις ελληνικές επιχειρήσεις υποχρεωτική και αφορά πλέον και λοιπές επιχειρήσεις πέραν των εισηγμένων στο Χρηματιστήριο Αθηνών.

## Πρότυπα
Τα Διεθνή Λογιστικά Πρότυπα είναι:

* ΔΛΠ 1: Παρουσίαση Οικονομικών Καταστάσεων
* ΔΛΠ 2: Αποθέματα
* ΔΛΠ 7: Καταστάσεις Ταμειακών Ροών
* ΔΛΠ 8: Λογιστικές Πολιτικές, Αλλαγές στις Λογιστικές Εκτιμήσεις και Λάθη
* ΔΛΠ 10: Γεγονότα μετά την ημερομηνία του Ισολογισμού
* ΔΛΠ 11: Κατασκευαστικές Συμβάσεις
* ΔΛΠ 12: Φόροι Εισοδήματος

* ΔΛΠ 14: Οικονομικές Πληροφορίες Κατά Τομέα
* ΔΛΠ 16: Ενσώματα Πάγια

* ΔΛΠ 17: Μισθώσεις
* ΔΛΠ 18: Έσοδα
* ΔΛΠ 19: Παροχές σε Εργαζόμενους

* ΔΛΠ 20: Λογιστική των Επιχορηγήσεων και Γνωστοποίηση της Κρατικής Υποστήριξης

* ΔΛΠ 21: Οι Επιδράσεις των Μεταβολών στις Τιμές Συναλλάγματος

* ΔΛΠ 23: Κόστος Δανεισμού
* ΔΛΠ 24: Γνωστοποιήσεις Συνδεδεμένων Μερών
* ΔΛΠ 26: Λογιστική και Πληροφόρηση Προγραμμάτων Παροχών Αποχώρησης από την Υπηρεσία
* ΔΛΠ 27: Ενοποιημένες και Ατομικές Οικονομικές Καταστάσεις
* ΔΛΠ 28: Επενδύσεις σε Συγγενείς Επιχειρήσεις
* ΔΛΠ 29: Παρουσίαση Οικονομικών Στοιχείων σε Υπερπληθωριστικές Οικονομίες

* ΔΛΠ 30: Γνωστοποιήσεις στις Οικονομικές Καταστάσεις Τραπεζών και Όμοιων Χρηματοοικονομικών Ιδρυμάτων

* ΔΛΠ 31: Επενδύσεις σε Κοινοπραξίες
* ΔΛΠ 32: Χρηματοοικονομικά Μέσα: Αναγνώριση και Αποτίμηση

* ΔΛΠ 33: Κέρδη ανά Μετοχή
* ΔΛΠ 34: Ενδιάμεσες Οικονομικές Καταστάσεις
* ΔΛΠ 36: Μείωση της Αξίας Στοιχείων του Ενεργητικού
* ΔΛΠ 37: Προβλέψεις, Ενδεχόμενες Υποχρεώσεις και Ενδιάμεσες Απαιτήσεις

* ΔΛΠ 38: Άυλα Στοιχεία του Ενεργητικού
* ΔΛΠ 40: Επενδύσεις σε Ακίνητα
* ΔΛΠ 41: Γεωργία 

Τα Διεθνή Πρότυπα Χρηματοοικονομικής Αναφοράς είναι:

* ΔΠΧΑ 1: Πρώτη Εφαρμογή των ΔΠΧΠ
* ΔΠΧΑ 2: Πληρωμές Βασιζόμενες σε Συμμετοχικούς Τίτλους
* ΔΠΧΑ 3: Ενοποιήσεις Επιχειρήσεων
* ΔΠΧΑ 4: Ασφαλιστικές Συμβάσεις
* ΔΠΧΑ 5: Πάγια Στοιχεία του Ενεργητικού Κατεχόμενα προς Πώληση και Διακοπείσες Δραστηριότητες

* ΔΠΧΑ 6: Έρευνα και Αξιολόγηση Ορυκτών Πόρων

* ΔΠΧΑ 7: Χρηματοοικονομικά Μέσα: Γνωστοποιήσεις
* ΔΠΧΑ 8: Λειτουργικοί Τομείς
* ΔΠΧΑ 9: Χρηματοοικονομικά Μέσα
* ΔΠΧΑ 10: Ενοποιημένες Οικονομικές Καταστάσεις
* ΔΠΧΑ 11: Κοινή Ρυθμίσεις
* ΔΠΧΑ 12: Παρουσίαση των Συμφερόντων σε άλλες οντότητες
* ΔΠΧΑ 13: Επιμέτρηση της εύλογης αξίας

* Διερμηνείες

## Δείτε επισης
* Ίδρυμα ΔΠΧΑ

## Παραπομπές
Διεθνή Λογιστικά Πρότυπα

Τα **Διεθνή Λογιστικά Πρότυπα** (**ΔΛΠ**, αγγλικά: *International Accounting Standards*, IAS) είναι λογιστικές πρακτικές υπό τη μορφή νόμων με τους οποίους καλούνται να εναρμονιστούν υποχρεωτικά οι ελληνικές επιχειρήσεις, μετά από κοινοτική οδηγία. Μετά από μια μικρή καθυστέρηση στην επιτακτικότητα της εφαρμογής τους, έγιναν υποχρεωτικά από το 2006, αρχικά για τις εισηγμένες αλλά και για λοιπές εταιρίες. Τα ΔΛΠ εμπλουτίστηκαν με οδηγίες που αλλάξανε τον προσανατολισμό  τους, που αρχικά ήταν αυστηρά λογιστικός, και είναι πλέον γνωστά ως Διεθνή Πρότυπα Χρηματοοικονομικής Πληροφόρησης (IFRS).

Τα πρότυπα εκδόθηκαν την περίοδο 1973-2001 από την Επιτροπή Διεθνών Λογιστικών Προτύπων (IASC).

## Διεθνή Λογιστικά Πρότυπα

Τα Διεθνή Λογιστικά Πρότυπα είναι:
*ΔΛΠ 1: Παρουσίαση Οικονομικών Καταστάσεων
*ΔΛΠ 2: Αποθέματα
*ΔΛΠ 7: Καταστάσεις Ταμειακών Ροών
*ΔΛΠ 8: Λογιστικές Πολιτικές, Αλλαγές στις Λογιστικές Εκτιμήσεις  και Λάθη
*ΔΛΠ 10: Γεγονότα μετά την ημερομηνία του Ισολογισμού
*ΔΛΠ 11: Κατασκευαστικές Συμβάσεις
*ΔΛΠ 12: Φόροι Εισοδήματος

*ΔΛΠ 14: Οικονομικές Πληροφορίες Κατά Τομέα
*ΔΛΠ 16: Ενσώματα Πάγια

*ΔΛΠ 17: Μισθώσεις
*ΔΛΠ 18: Έσοδα
*ΔΛΠ 19: Παροχές σε Εργαζόμενους
*ΔΛΠ 26: Λογιστική και Πληροφόρηση Προγραμμάτων Παροχών Αποχώρησης από την Υπηρεσία

*ΔΛΠ 20: Λογιστική των Επιχορηγήσεων και Γνωστοποίηση της Κρατικής Υποστήριξης

*ΔΛΠ 21: Οι Επιδράσεις των Μεταβολών στις Τιμές Συναλλάγματος

*ΔΛΠ 23: Κόστος Δανεισμού
*ΔΛΠ 24: Γνωστοποιήσεις Συνδεδεμένων Μερών
*ΔΛΠ 27: Ενοποιημένες και Ατομικές Οικονομικές Καταστάσεις
*ΔΛΠ 28: Επενδύσεις σε Συγγενείς Επιχειρήσεις
*ΔΛΠ 29: Παρουσίαση Οικονομικών Στοιχείων σε Υπερπληθωριστικές Οικονομίες

*ΔΛΠ 30: Γνωστοποιήσεις στις Οικονομικές Καταστάσεις Τραπεζών και Όμοιων Χρηματοοικονομικών Ιδρυμάτων

*ΔΛΠ 31: Επενδύσεις σε Κοινοπραξίες
*ΔΛΠ 32: Χρηματοοικονομικά Μέσα: Αναγνώριση και Αποτίμηση

*ΔΛΠ 33: Κέρδη ανά Μετοχή
*ΔΛΠ 34: Ενδιάμεσες Οικονομικές Καταστάσεις
*ΔΛΠ 36: Μείωση της Αξίας Στοιχείων του Ενεργητικού
*ΔΛΠ 37: Προβλέψεις, Ενδεχόμενες Υποχρεώσεις και Ενδιάμεσες Απαιτήσεις 

*ΔΛΠ 38: Άυλα Στοιχεία του Ενεργητικού
*ΔΛΠ 40: Επενδύσεις σε Ακίνητα
*ΔΛΠ 41: Γεωργία

## Κύρια Όργανα Κατάρτισης Διεθνών Λογιστικών Προτύπων

Τα βασικά όργανα κατάρτισης των προτύπων είναι:

*Η Επιτροπή  Διεθνών Λογιστικών Προτύπων
*Το Σώμα Διεθνών Λογιστικών Προτύπων (IASB)
*Η Συμβουλευτική Επιτροπή Προτύπων (SAC)
*Η Επιτροπή Διερμηνειών Διεθνών Προτύπων Χρηματοοικονομικής Αναφοράς (IFRIC) 
*Η Ευρωπαϊκή Ένωση

## Παραπομπές


## Πηγές
*Διεθνή Πρότυπα Χρηματοοικονομικής Πληροφόρησης, Grant Thornton, Έκδοση Β'

Κατηγορία:Διεθνή Πρότυπα Χρηματοοικονομικής Αναφοράς
Loopback test

Η **διεύθυνση loopback** είναι μια σημαντική υποϊεραρχία του domain in-addr.arpa και και είναι πάντα η 127.0.0.1. Κανείς εξυπηρετητής ονομάτων δεν είναι υπεύθυνος για το 127.0.0. domain. Γι αυτό ο κάθε name server πρέπει να εξυπηρετεί τον εαυτό του για τα πακέτα που παραμένουν μέσα στο
μηχάνημα (πακέτα που περνάνε από το ένα πρόγραμμα στο άλλο χωρίς να επικοινωνούν με κάποιο άλλο μηχάνημα).

Κατηγορία:Αρχιτεκτονική διαδικτύου
Αλέξανδρος Υψηλάντης

Το **Αλέξανδρος Υψηλάντης** μπορεί να αναφέρεται στους:

* Αλέξανδρος Ι. Υψηλάντης (1726-1806), Ηγεμόνας της Μολδοβλαχίας, μέγας διερμηνέας της Πύλης
* Αλέξανδρος Κ. Υψηλάντης (1792-1828), Αρχηγός της Φιλικής Εταιρείας και αγωνιστής του 1821, εγγονός του προηγουμένου.
* Αλέξανδρος Ρώσος ή Υψηλάντης (1920 -2004), πολεμιστής και πολιτικός
* Αλέξανδρος Υψηλάντης Θεσσαλονίκης, οικισμός της Ελλάδας
Συμεών Ιεροσολύμων

Ο **Συμεών**, ο οποίος αποκαλείται και *Άγιος Συμεών ο Αδελφόθεος*, ήταν επίσκοπος στην Ιερουσαλήμ.

## Ταυτότητα

Η ταυτότητά του δεν είναι σαφής. Ονομάζεται «Αδελφόθεος» καθώς υπάρχει η παραδοσιακή άποψη ότι ήταν ένας από τους τέσσερις γιους του Ιωσήφ (ταυτιζόμενος με το Βιβλικό πρόσωπο ονόματι Σίμων) και άρα ετεροθαλής αδερφός του Χριστού. Κατ' αυτή την παράδοση, ήταν αδελφός του «αδελφοθέου» Ιακώβου, του πρώτου επισκόπου Ιεροσολύμων, τον οποίο και διαδέχτηκε μετά την εκτέλεσή του.Σύμφωνα με πηγές, ήταν γιος του Κλωπά, αδερφού του Ιωσήφ, άρα ήταν εξάδερφος του Χριστού.

Ως επίσκοπος επέδειξε αγωνιστικότητα και θάρρος, ιδιαίτερα αντιμετωπίζοντας το μαρτύριο, καθώς κατά την παράδοση σταυρώθηκε σε ηλικία 120 ετών. Η μνήμη του τιμάται στις 27 Απριλίου.

## Υποσημειώσεις


Συμεων
Κατηγορία:Πατριάρχες Ιεροσολύμων
Κατηγορία:Εβδομήκοντα Απόστολοι
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Απόστολοι της Ορθόδοξης και της Καθολικής Εκκλησίας
Κατηγορία:Επίσκοποι του 1ου αιώνα
Κατηγορία:Επίσκοποι του 2ου αιώνα
Ύδρα (αποσαφήνιση)

Με το όνομα **Ύδρα** φέρονται:

## Στη γεωγραφία
* Η νήσος Ύδρα του Αργοσαρωνικού.
* Η κωμόπολη Ύδρα της νήσου Ύδρας.

## Στην Ελληνική μυθολογία
* η Λερναία Ύδρα.

## Στη ζωολογία
* Το ακτινωτής συμμετρίας ζώο Ύδρα

## Στην αστρονομία
* Ο Αστερισμός Ύδρα (αστερισμός).
* Ο εξώτατος φυσικός δορυφόρος Ύδρα (δορυφόρος) του νάνου πλανήτη Πλούτωνα.

## Ελληνικό ναυτικό
* Η κορβέτα Ύδρα
* Η κανονιοφόρος Ύδρα (κανονιοφόρος).
* Το εύδρομο Θωρηκτό Ύδρα (θωρηκτό).
* Το αντιτορπιλικό Ύδρα (αντιτορπιλικό). 
* Η σύγχρονη φρεγάτα Ύδρα (φρεγάτα).

Υδρα
Καραϊβική

**Καραϊβική** ονομάζεται η γεωγραφική περιοχή που περιλαμβάνει την Καραϊβική Θάλασσα και το Αρχιπέλαγος Λουκάγιαν, δηλαδή ένα σύμπλεγμα τροπικών νησιών με 13 χώρες και 17 κτήσεις. Εκτείνεται από το Μεξικό έως τη Βενεζουέλα. Στα νησιά της Καραϊβικής ζούνε περίπου 44 εκατομμύρια κάτοικοι σε μία έκταση 230.000 χλμ². Δίπλα από τον λιγοστό εναπομείναντα ιθαγενή Ινδιάνικο πληθυσμό ζούνε κυρίως κάτοικοι με Ευρωπαϊκή και Αφρικάνικη καταγωγή όπως και ένα μικρό ποσοστό Ασιατών και Ινδών (κυρίως στα νησιά Τρινιντάντ και Τομπάγκο). Το μεγαλύτερο έθνος είναι η Κούβα με πληθυσμό περίπου 11,2 εκατομμύρια κατοίκους (2012). Το κύριο παραγόμενο προϊόν είναι η ζάχαρη. Την Καραϊβική ανακάλυψε ο Χριστόφορος Κολόμβος το 1492.

Η Καραϊβική θάλασσα είναι τροπικό σώμα νερού, όμορο του Ατλαντικού ωκεανού και νοτιοανατολικά του Κόλπου του Μεξικού. Καλύπτει το μεγαλύτερο μέρος της Καραϊβικής Τεκτονικής Πλάκας και περικλείεται στο νότο από τη Βενεζουέλα, την Κολομβία και τον Παναμά, δυτικά από την Κόστα Ρίκα, τη Νικαράγουα, την Ονδούρα, τη Γουατεμάλα, το Μπελίζ και τη χερσόνησο Γιουκατάν στο Μεξικό, στο βορρά από τα νησιά των Μεγάλων Αντιλλών (Κούβας, Ισπανιόλα, Τζαμάικα και Πουέρτο Ρίκο) και ανατολικά από τις Μικρές Αντίλλες.

Το Αρχιπέλαγος Λουκάγιαν ή Αρχιπέλαγος των Μπαχάμας περιλαμβάνει τις Μπαχάμες και τα νησιά Τερκς και Κέικος.

Τα νησιά της Καραϊβικής αποκαλούνται και **Δυτικές Ινδίες**. Την ονομασία αυτή την οφείλουν στη λάθος εκτίμηση του Χριστόφορου Κολόμβου, ο οποίος όταν έφτασε στα νησιά της Καραϊβικής το 1492, πίστεψε ότι είχε φτάσει στην Ινδία (της Ασίας).

## Νησιά της Καραϊβικής

**[[Αρχιπέλαγος Λουκάγιαν]]**
*
*20px Τερκς και Κέικος (ΗΒ)

**[[Μεγάλες Αντίλλες]]**
*
**Ίσλα δε λα Χουβεντούδ (Κούβα)
*Ισπανιόλα
**
**
*
* (ΗΠΑ)
* (ΗΒ)

**[[Μικρές Αντίλλες]]**
***[[Υπήνεμες Νήσοι]]**
**20px Αμερικανικές Παρθένοι Νήσοι (ΗΠΑ)
*** Άγιος Σταυρός (Σαιντ Κρουά)
*** Άγιος Θωμάς
*** Άγιος Ιωάννης
**  (ΗΒ)
*** Τορτόλα
*** Ανεγκάντα
*** Βίρτζιν Γκόρντα
*** Τζοστ Βαν Ντάικ
**  (ΗΒ)
**
*** Αντίγκουα
*** Μπαρμπούντα
*** Ρεντόντα
** Άγιος Μαρτίνος
*** 20px20px Άγιος Μαρτίνος (Γαλλία) (Saint Martin) (Γαλ.)
***  (Sint Maarten) (Ολλ.)
** 20px Άγιος Βαρθολομαίος (Γαλ.) 
** 20px Σάμπα (Ολλ.)
** 20px Άγιος Ευστάθιος (Ολλ.)
**
*** Άγιος Χριστόφορος
*** Νέβις
** (ΗΒ)
**  Γαλλικές Αντίλλες (Γαλ.)
*** 20px Γουαδελούπη (Γαλ.)
**** Μαρί-Γκαλάντ
**** Λα Ντεζιράντ
***[[Προσήνεμες Νήσοι]]**
**
**  Γαλλικές Αντίλλες (Γαλ.)
**
**
*** Άγιος Βικέντιος (νησί)
*** Γρεναδίνες
**
*** Καρριακού
**
**
*** Τομπάγκο
*** Τρινιντάντ
***[[Υπήνεμες Αντίλλες]]**
**  (Ολλ.)
** (Ολλ.)
** 20px Μποναίρ (Ολλ.)

## Μεγαλύτερες πόλεις
Μερικές από τις μεγαλύτερες πόλεις είναι:

## Παραπομπές


## Εξωτερικοί σύνδεσμοι


Κατηγορία:Νησιά της Καραϊβικής
Εμίλιο Περίκολι

Ο **Εμίλιο Περίκολι** (*Emilio Pericoli*, 7 Ιανουαρίου 1928 – 9 Απριλίου 2013) ήταν Ιταλός τραγουδιστής. Εκπροσώπησε την Ιταλία στο Διαγωνισμό Τραγουδιού Γιουροβίζιον το 1963 με το τραγούδι *Uno Per Tutte* όπου ήρθε 3ος με 37 πόντους.
Η επιτυχία του είναι συνδεδεμένη με το Φεστιβάλ του Σαν Ρέμο, καθώς ο ίδιος ηχογράφησε μια διασκευή του τραγουδιού "Al di là",από τη νικήτρια του φεστιβάλ Μπέτι Κέρτις. Το εν λόγω άσμα ήταν διεθνής επιτυχία στις ΗΠΑ (#3 στο Adult Contemporary chart) και  #6 στην κατηγορία ποπ) και #30 στο Ηνωμένο Βασίλειο. Ο δίσκος έγινε χρυσός, έχοντας πουλήσει 1 εκατομμύριο αντίτυπα.
Το 1962 ο Περίκολι έλαβε μέρος στο φεστιβάλ του Σαν Ρέμο και ως τραγουδιστής, με το τραγούδι "Quando, Quando, Quando", που αρχικά δεν σημείωσε επιτυχία, όμως αργότερα έγινε μια από τις γνωστότερες επιτυχίες στην Ιταλία. Πέθανε το 2013.

## Παραπομπές


Κατηγορία:Ιταλοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Διαγωνισμός Τραγουδιού Eurovision 1963
Κατηγορία:Συμμετέχοντες στη Eurovision
Κλεάνθης Μαρόπουλος

Ο **Κλεάνθης Μαρόπουλος** (Κωνσταντινούπολη, 1919 – Αθήνα, 3 Ιανουαρίου 1991) ήταν Έλληνας διεθνής επιθετικός ποδοσφαιριστής της προπολεμικής περιόδου, ο οποίος διακρίθηκε με τα χρώματα της ΑΕΚ.

## Καριέρα

### Σε συλλογικό επίπεδο
Ο Μαρόπουλος γεννήθηκε στην Κωνσταντινούπολη, αλλά μετά τη Μικρασιατική Καταστροφή εγκαταστάθηκε με την οικογένειά του στην Καλαμάτα. Το 1930 μετακόμισε οικογενειακώς στην Αθήνα και συγκεκριμένα στην Καλογρέζα. Αναφέρεται πως στην Καλαμάτα ήταν μέλος της τοπικής ομάδας των Πράσινων Πουλιών, αν και ο ίδιος σε συνέντευξή του δήλωσε πως ξεκίνησε το ποδόσφαιρο από τον Εθνικό Καλογρέζας.

Το 1934 μεταπήδησε από τον Εθνικό Καλογρέζας στην ΑΕΚ. Αρχικά στα επονομαζόμενα «τσικό» και από το 1935 στην ανδρική ομάδα, όπου μαζί με τον Τρύφωνα Τζανετή συνέθεσε ένα αξιομνημόνευτο επιθετικό δίδυμο. Αγωνίστηκε μέχρι το 1952 όταν και αποσύρθηκε από την ενεργό δράση.

Με την ΑΕΚ κατέκτησε - μεταξύ άλλων - δύο πρωταθλήματα (1939, 1940) και τρία κύπελλα Ελλάδας (1939, 1949, 1950).

### Στην εθνική ομάδα
Υπήρξε 10 φορές διεθνής (τις 6 φορές ως αρχηγός) με την εθνική Ελλάδας, από το 1938 έως το 1950, με την οποία είχε σημειώσει 1 γκολ. Έκανε ντεμπούτο στις 22 Ιανουαρίου 1938 στο νικηφόρο με 3-1 αγώνα εναντίον της Παλαιστίνης στο Τελ Αβίβ για τα προκριματικά του Παγκοσμίου Κυπέλλου 1938. Το μοναδικό του "διεθνές" γκολ σημειώθηκε στη νίκη με 8-0 επί της Συρίας, σε φιλικό αγώνα στις 25 Νοεμβρίου 1949. Τελευταίος του διεθνής αγώνας ήταν στις 17 Φεβρουαρίου 1950 στο Κάιρο με την Αίγυπτο, για το κύπελλο Φιλίας Ανατολικής Μεσογείου.
 
## Μετά το ποδόσφαιρο
Όταν σταμάτησε το ποδόσφαιρο ασχολήθηκε με την πολιτική και εκλέχθηκε δημοτικός σύμβουλος στον Δήμο Νέας Ιωνίας. Επίσης, για πολλά χρόνια μετείχε στο Διοικητικό Συμβούλιο της ΑΕΚ.

Απεβίωσε το 1991, σε ηλικία 72 ετών.

## Τίτλοι - διακρίσεις
* 2 **[[Ελληνικό πρωτάθλημα ποδοσφαίρου ανδρών|Πρωταθλήματα Ελλάδος]]**: 1939, 1940.
* 3 **[[Κύπελλο Ελλάδος ποδοσφαίρου αντρών|Κύπελλα Ελλάδος]]**: 1939, 1949, 1950.
* 4 **[[Ένωση Ποδοσφαιρικών Σωματείων Αθηνών|Πρωταθλήματα Αθήνας]]**: 1940, 1946, 1947, 1950.
* **Πρώτος σκόρερ πρωταθλήματος** (Νοτίου Ομίλου): 1939 (18 γκολ), 1940 (17 γκολ).

## Παραπομπές


## Περαιτέρω ανάγνωση
* *Η Ιστορία της ΑΕΚ*, Έκδοση *Γ.Χ. Αλεξανδρής*, Αθήνα 1996
* *Εθνική Ελλάδος: πορεία μέσα στο χρόνο*, *Εκδόσεις Παπαζήση*, Αθήνα 2001
* Το επίσημο site της ερασιτεχνικής ΑΕΚ
* Ανδρέα Μπόμη: "Γκολ 2000. Ένας αιώνας ποδόσφαιρο", σελ. 175, 237-239

## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Επιθετικοί ποδοσφαιριστές
Κατηγορία:Κωνσταντινουπολίτες Έλληνες
Γιώργος Γάσπαρης (ποδοσφαιριστής)

Ο **Γιώργος Γάσπαρης** (1913 - 19 Φεβρουαρίου 1977) ήταν Έλληνας Μικρασιάτης διεθνής ποδοσφαιριστής και μετέπειτα προπονητής, ο οποίος αγωνιζόταν ως αμυντικός.

## Ποδοσφαιρική καριέρα
### Σε συλλογικό επίπεδο
Ξεκίνησε το ποδόσφαιρο το 1927 από τον Εθνικό Καισαριανής και το 1930 βρέθηκε στον Απόλλωνα Αθηνών. Το 1935 τον ζήτησε η ΑΕΚ, αλλά επειδή δεν τον παραχωρούσε ο Απόλλων πήγε μια χρονιά στην ΑΕΚ Πειραιώς και το 1936 εντάχθηκε στην ΑΕΚ, παραμένοντας μέχρι το 1950, όταν αποσύρθηκε από την ενεργό δράση σε ηλικία 37 ετών.

### Στην εθνική Ελλάδας
Υπήρξε πέντε φορές διεθνής με την εθνική Ελλάδας, τόσο με τον Απόλλωνα όσο και με την ΑΕΚ. Το ντεμπούτο του πραγματοποιήθηκε στους αγώνες για το 5ο Βαλκανικό Κύπελλο στη Σόφια τον Ιούνιο του 1935 με αντίπαλο τη Βουλγαρία (2-5) και τη Ρουμανία (2-2). Επίσης, αγωνίστηκε σε φιλικό επί της Αιγύπτου στο Κάιρο τον Ιούνιο 1936 και στους δύο αγώνες για τα προκριματικά του Παγκοσμίου Κυπέλλου του 1938 με την Παλαιστίνη στο Τελ Αβίβ (3-1) και στην Αθήνα (1-0).

## Προπονητική καριέρα
Ολοκληρώνοντας την ποδοσφαιρική καριέρα του έγινε προπονητής και βρέθηκε στον πάγκο αρκετών συλλόγων, ενώ το 1973 εργάστηκε ως βοηθός προπονητή της εθνική Ελλάδας, δίπλα στον Μπίλι Μπίνγκαμ.

## Τίτλοι
* Πρωταθλήματα Ελλάδας: 1939 και 1940.
* Κύπελλα Ελλάδας: 1939, 1949 και 1950.
* Πρωταθλήματα Αθήνας: 1940, 1946, 1947 και 1950.

## Παραπομπές


## Πηγές
**Η Ιστορία της ΑΕΚ* , Έκδοση *Γ.Χ. Αλεξανδρής* , Αθήνα 1996
**Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
*Το επίσημο site της ερασιτεχνικής ΑΕΚ
**Εθνική Ελλάδος ποδοσφαίρου* Χρ. Αρβανίτης
*Αρχείο ΕΠΟ

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Αμυντικοί ποδοσφαιριστές
Κατηγορία:Μικρασιατικός Ελληνισμός